|  |  |  |
| --- | --- | --- |
|  | ØVRE EIKER KOMMUNEØvre Eiker kommuneOrdfører og rådmann  | Saksbeh.: Ann Sire Fjerdingstad Tlf.:  Deres ref:  Vår ref: 2015/5805 - 23355/2015Dato: 24.06.2015  |

Den det måtte angå

Anbefalingsbrev

Vi er glade for å kunne anbefale Martin Brattensborg som i løpet av perioden 29.10.14 – 18.06.14 har bidratt med frivillig arbeid i vår kommune. Martin har jobbet i helse- og omsorgsseksjonen med et fotoprosjekt.

**Arbeidsoppgaver:**

Oppgaven Martin fikk av oss var å lage timelaps videoer av byggeprosessen for nytt sykehjem til kommunens nettsider. Dette krevde at han var i stand til å møte pasienter og være i bomiljøet når han tok bildene. Målet for oppgaven var å lage informasjon og historisk dokumentasjon for kommunens innbyggere av den pågående byggeprosessen.

Martin har utført arbeidsoppgavene på en flott måte. For å kunne ta bildene har han vært i bomiljøet på Eikertun sykehjem, og har da hatt en fin og god fremtoning ovenfor de ansatte. I forhold til pasientene har han tatt seg tid til å ta en liten prat når han har vært på avdelingene for å fotografere utbyggingen. Fem ganger har han levert produkter til publisering på internett. Disse produktene er bilder tatt over tid som er satt sammen til film med musikk. Han har også laget en detaljert veileder av prosjektet slik at vi kan videreføre arbeidet hvis vi ønsker dette.

**Arbeidstid:**

Martin har jobbet jevnt i løpet av perioden oktober 2014 – juni 2015. Alt materialet ligger tilgjengelig i en dropbox som Martin har gitt oss link til. Martin har totalt jobbet i 42 timer og 40 minutter.

**Personlige egenskaper:**

Martin har jobbet selvstendig og registrert sin egen arbeidsinnsats. Vi har hatt jevnlige møter for å følge opp arbeidet og se på produktene som har blitt utarbeidet underveis. Martin er en hyggelig ung mann som er lett å samarbeide med og som har evnen til å vise respekt og omsorg ovenfor pasientene på Eikertun sykehjem når han har vært innom bomiljøene der. Vi er godt fornøyd med den innsatsen han har vist og de oppgavene han har utført for oss.

Vi kan anbefale Martin som en hardtarbeidende og selvstendig ansatt som leverer i henhold til avtale: Selvstendig i sitt arbeid, arbeidssom, hyggelig samt evne til respekt og omsorg for pasienter

Med vennlig hilsen

Ann Sire Fjerdingstad Trude Andresen

ordfører rådmann